বিরাট কোহলি এখন বিশ্বসেরা ব্যাটসম্যানদের মধ্যে অন্যতম। তাঁকে বল করতে ভয় পান বিশ্বের সমস্ত বোলারই। অথচ কেরিয়ারের গোড়ার দিকে ওয়েস্ট ইন্ডিজের এক পেসার কোহলির ভয়ের কারণ ছিলেন। 

এই বিষয়ে অন্যান্য খবর

তরুণ পৃথ্বী ছুঁলেন সৌরভদের, সেরা ‘পুরস্কার’ দিলেন বিরাট


এই ২০১৮ সালে ওয়েস্ট ইন্ডিজ এসেছে ভারত সফরে। দু’ ম্যাচের টেস্ট সিরিজ ভারত প্রাধান্য দেখিয়েই জিতে নিয়েছে। অথচ ২০১১ সালে ওয়েস্ট ইন্ডিজ সফরে গিয়ে কোহলিকে বার বার পর্যুদস্ত করেছেন ফিডেল এডওয়ার্ডস।
প্রথম তিনটি টেস্ট ম্যাচে পুরোদস্তুর ব্যর্থ হন কোহলি। প্রথম চারটি টেস্ট ইনিংসের মধ্যে তিনটিতেই এডওয়ার্ডসের বলে ফিরে যেতে হয় কোহলিকে। সেবার প্রথম তিনটি টেস্টে মাত্র ৭৬ রান করেন কোহলি। 
বর্ষীয়ান সাংবাদিক শিবেন্দ্রকুমার সিংহ তাঁর বই ‘ক্রিকেট কে আনসুনে কিসসে’-তে কোহলির মানসিক অবস্থার ব্যাখ্যা করে লিখেছেন, প্রথম দু’টি টেস্টের চার ইনিংসের মধ্যে তিনটি ইনিংসেই এডওয়ার্ডস আউট করেন কোহলিকে। বার বার এডওয়ার্ডসের বলে ফিরতে হওয়ায় ঘনিষ্ঠ মহলে কোহলিকে বলতে শোনা গিয়েছে, এডওয়ার্ডসের বল পড়তে সমস্যায় হচ্ছে। চতুর্থ টেস্টে কোহলি দু’ ইনিংসে ৫২ আর ৬৩ রান করেন। 
এখন অবশ্য কোহলি যে কোনও বোলারের কাছেই আতঙ্ক। অথচ ফিডেল এডওয়ার্ডস শুরুতেই সমস্যায় ফেলে দিয়েছিলেন কোহলিকে।